इस्लामाबादः पाकिस्तान में विपक्ष के नेता शाहबाज शरीफ की न्यायिक हिरासत 14 दिन के लिए बढ़ा दी गई है। भ्रष्टाचार के मामले में गिरफ्तार किए गए शरीफ को अब 24 नवंबर तक जेल में रहना पड़ेगा। राष्ट्रीय जवाबदेही ब्यूरो (एनएबी) ने शाहबाज शरीफ की हिरासत 15 दिन बढ़ाने के लिए कोर्ट से गुहार से लगाई थी। इससे पहले शरीफ की न्यायिक हिरासत खत्म होने पर लाहौर कोर्ट में पेश किया। पिछले महीने शाहबाज शरीफ को भ्रष्टाचार के एक मामले में गिरफ्तार किया गया था। एनएबी के वकील वारिस अली जंजुआ ने कहा कि नेशनल असेंबली के सत्र में भाग लेने की वजह से शरीफ से पूछताछ पूरी नहीं हो सकी है। बता दें कि संसद सत्र में भाग लेने के लिए शाहबाज शरीफ को कोर्ट ने इजाजत दी थी जिसके बाद उन्हें इस्लामाबाद ले जाया गया था। अब एक बार फिर विपक्ष के नेता को जेल जाना पड़ा।